**ZB vz. 24** er en tsjekkoslovakisk rifle med sylinderlås, innført i den tsjekkoslovakiske hæren i 1924, og eksportert til mange land verden over. «vz» er forkortelse for ordet «vzor» som betyr «modell».

Historie
--------

ZB vz. 24 ble designet i Tsjekkoslovakia av Zbrojovka Brno kort tid etter den 1. verdenskrig, og er en videreutvikling av Gewehr 98. Det nye våpenet erstattet 98/22 Mauser-riflen som var i produksjon før den. Våpenet ble produsert i byene Brno (1924–1942) og Považská Bystrica (1938–1942).

Omkring 762 000 eksemplarer av våpenet ble produsert for den tsjekkoslovakiske hæren og omkring 330 050 ble produsert for Wehrmacht. 11 tyske divisjoner var utrustet med riflen ved begynnelsen av krigen.

Riflen ble eksportert til mange land verden over og brukt av land som Romania, Jugoslavia, Iran, Japan, Guatemala og Republikken Kina. Under krigen ble våpenet produsert for Tysklands Wehrmacht. ZB vz. 24 ble også valgt av Sjah Reza Pahlavi av Iran for den iranske hæren under navnet *«Berno»*, og produksjonen startet i 1940 og var den iranske hærens hovedvåpen til midt i 1960-tallet. Den eneste forskjellen fra originalen var at de iranske riflene ble stemplet med Pahlavi-kronen og løven med en påskrevet tekst på persisk (Nasta'liqskrift) som anga modellen og fabrikksnavnet.

Design
------

Riflene har god treffsikkerhet med åpne jernsikter på 500 meters hold, og rifler som var best i test fikk kikkertsikte og ble brukt som skarpskytterrifler. Riflen har som de fleste rifler fester til bajonett. Riflen benytter patroner i kaliber 7,92 x 57 mm Mauser. Patronene er festet sammen 5 stk per klips, og føres inn i et innvendig magasin i riflen.

Den eneste måten man kan identifisere hvor våpenet ble produsert er ved hjelp av serienummeret og VTLU-koden. En rifle produsert i Brono ville ha et serienummer som dette: 1234 T3. En rifle produsert i Považská Bystrica ville ha et serienummer som dette: A5 2345. VTLU-koden (tsjekkisk forkortelse for *Vojenský technický a letecký ústav* – *Instituttet for militær teknikk og luftfart*, som var ansvarlig for å godkjenne våpen for den tsjekkoslovakiske hæren) var et aksepteringsstempel. Koden ville være E4-løve-38. E4 forklarer hvor godkjennelsen fant sted (her Považská Bystrica), løven det nasjonale symbolet for Tsjekkoslovakia og 38 representerer året for godkjenningen (1938).

**Liste over VTLU-koder:**

1. E1 – Plzeň (Plzeň)
2. E2 – Adamov
3. E3 – Brno
4. E4 – Považská Bystrica
5. E5 – Vlašim
6. E6 – Semtín
7. E7 – Strakonice
8. E8 – Praha

Alternative navn
----------------

Det finnes flere alternative navn som kan variere fra land til land, men som regel ble betegnelsen vz. 24 eller lignende brukt i utlandet.

* **Vz. 24**
* **Puška vz. 24**
* **ZB vz. 24**
* **ZB model 1924**
* **G24(t) eller Gewehr 24(t)**
* **«Berno»**

Anvendt av
----------

Tsjekkoslovakiske soldater med ZB vz. 24 rifler.
* Tsjekkoslovakia Tsjekkoslovakia
* Slovakia Slovakia
* Nazi-Tysklands flagg Tyskland
* Romanias flagg Kongeriket Romania
* Kongeriket Jugoslavia Kongeriket Jugoslavia
* Litauens flagg Litauen
* Tyrkias flagg Tyrkia
* Iran Iran
* Spania Den andre spanske republikken (republikanere)
* Taiwans flagg Det nasjonalistiske Kina
* Guatemalas flagg Guatemala
* Brasils flagg Brasil
* Bolivia Bolivia
* Ecuadors flagg Ecuador
* Perus flagg Peru
* Nicaraguas flagg Nicaragua
* Uruguays flagg Uruguay
* Colombias flagg Colombia
* Venezuelas flagg Venezuela
* Norges flagg Kongeriket Norge (Brukt sammen med M98K i forsvaret til utfasing til fordel for AG3)

Eksterne lenker
---------------

* Surplus Rifle
* Side om den iranske vz. 24 riflen

|  |  |
| --- | --- |
| Oppslagsverk/autoritetsdata | NKC
 |

Portal: Andre verdenskrig

| * v
* d
* r
Kinesiske infanterivåpen under andre verdenskrig |
| --- |
| Pistoler | FN Modell 1900 · Mauser C96 · TT-33 · Browning Hi-Power · Colt M1911 · Luger |
| Rifler | Hanyang 88 · ZB vz 24 · Zhongzhengrifle · Mosin-Nagant · Boys antitankrifle · Lee-Enfield · M1918 Browning Automatic Rifle · Karabiner 98k |
| Maskinpistoler | MP18 · M1 (Thompson) · M3 Grease Gun · Stengun · United Defense M42 · MP28 · MP34 |
| Maskingevær og større | MG34 · Type 24 tungt maskingevær · Type 30 maskingevær · ZB vz 26 · ZB vz 30 · Brengun · FM 24/29 ·M1910 Maxim · Lahti-Saloranta M/26 |


| * v
* d
* r
Tyske infanterivåpen under andre verdenskrig |
| --- |
| Pistoler | Walther P38 · Luger · Mauser C96 · Mauser HSc · Sauer 38H · Walther PP · Pistole 12(ö) · Pistole 24(t) · Pistole 27(t) · Pistole 622(b) · Pistol 625(f) · Pistole 640(b) · Pistole 657(n) · MAB Modell D |
| Rifler | Karabiner 98k · Gewehr 88 · Gewehr 98 · Gewehr 41 · Gewehr 43 · Sturmgewehr 44 · FG42 · Volkssturmgewehr 1-5 · Gewehr 95(ö) · Gewehr 24(t) · Gewehr 33/40 · Gewehr 211(n) · Gewehr 242(f) |
| Maskinpistoler | MP18 · MP34 · MP35 · MP40 · MP3008 · MP722(f) · Suomi M-31 |
| Maskingevær og større | MG08 · MG30 · MG34 · MG35/36 · MG42 · Flammenwerfer 35 · Einstossflammenwerfer 46 · Panzerbüchse · Panzerfaust · Panzerschreck · MG26(t) · MG30(t) · lMG 116(f) · Madsen maskingevær · Solothurn S-18/1000 · |
| Patroner | 7,65 x 17 mm Browning · 7,63 x 25 mm Mauser · 7,92 x 57 mm Mauser · 7,92 x 33 mm Kurz · 7,65 x 21 mm Luger · 9 x 19 mm Luger · 6,5 × 55 mm · 7,65 × 20 mm · 7,5 × 54 mm French · 11,43 × 23 mm ACP |